ร้านนี้เป็นร้านสาขาที่มีสาขาเยอะมากก แทบจะทุกห้าง อาหารจะเป็นจานเดี่ยว หลากหลายมากค่ะ ทั้งเกาหลี ญี่ปุ่น เรียกได้ว่าเปิดเมนูเลือกไม่ถูกกันเลยทีเดียว เพราะเยอะเหลือเกิน วันนี้ตั้งใจจะทานปิ้งย่างเกาหลี ก็จัดมาเลยค่ะ
- ชุดหมูรวมเกาหลี จะมีเบค่อน ซี่โครงหมู หมูหมักซอสเกาหลี เนื้อหมู แล้วก็หมูติดมัน 380 บาท
- เนื้อหมักซอสซูกิชิ 180 หรือ 185 เนี่ยแหละค่ะ
พร้อมกับเครื่องเคียงอีก 1 จาน ต๊อกป๊อกกีซอสเผ็ด รอซักแปปเตาถ่านก็มา แล้วอาหารก็ทยอยตามมา เนื้อหมูที่นี่หั่นชิ้นหนานะคะ ไม่แล่บางเป็นกระดาษ แต่ถึงจะหนาแต่ก็ไม่เหนียวนะ นุ่มม อร่อยเชียวค่ะ จิ้มกับน้ำจิ้มเข้มข้นสูตรของทางร้าน อร่อยเด็ดเลย ซี่โครงก็หอมเตาถ่าน นุ่ม แต่เบค่อนแอบเค็มไปหน่อยค่ะ ก็เพราะมันคือเบค่อน ก็ต้องเค็มสิ ???????? แต่เราสามารถทานซุปสาหร่าย หรือกิมจิแก้เลี่ยน แก้เค็มกันได้ เนื้อก็โอเคนะคะ แต่เด็ดสู้หมูไม่ได้ ส่วนเครื่องเคียงของเรา ต๊อกป๊อกกี เราว่ารสชาติมันเหมือนทานพิซซ่าจืดๆ ไม่เผ็ดอย่างที่เมนูว่าเลย แต่มื้อนี้ก็อร่อยถูกใจค่ะ ถึงแม้ราคาจะแอบแรงไป บวก service charge อีก 10% แต่แค่อร่อยก็มีความสุขแล้วค่าา